./data/phi1056/phi001/phi1056.phi001.perseus-lat1.xml
Vitruvius Pollio
namque vehemens spiritus in aquae ductione solet nasci, ita ut etiam saxa perrumpat, nisi primumleniter et parce a capite aqua inmittatur et in geniculis aut versuris alligationibus aut pondere saburra contineatur  reliqua omnia uti fistulis plumbeis ita sunt conlocanda  item cum primo aqua a capite inmittitur, ante favilla inmittetur, uti coagmenta, si qua sunt non satis oblita, favilla oblinantur